Elon Musk jäi hiljaks: USAs paigaldati esimest korda inimese ajju neurokiip(17)
New Yorgi ettevõte paigaldas ameeriklase ajju mikrokiibi. Varem olid sellised plaanid Elon Muski Neuralinkil, aga miljardär pole seni võimudelt saanud luba inimkatsete läbiviimiseks.
New Yorgis paiknev startup Synchron edestas Elon Muski Neuralinki ja sai esimeseks USA ettevõtteks, kes sai loa neurokiibi implanteerimiseks inimajju. Patsient on tõsiselt halvatud.
Nüüd saab inimene neurokiibi abil internetis vestelda, veebioste sooritada ja muid funktsioone täita, kirjutab Bloomberg.
Motoorses ajukoores asuv kiip kasutab 16 elektroodi, et jälgida ajutegevust ja registreerida neuronite vallandumist, kui inimene mõtleb. Signaali tugevus paraneb aja jooksul, kuna seade sulandub sügavamale veresoonde ja jõuab neuronitele lähemale.
Hiljutine protseduur oli esimene, mille ettevõte USAs tegi, olles varem implanteerinud oma seadmed neljale Austraalia patsiendile.
Muski Neuralink töötab palju väiksema ja võimsama implantaadi kallal, mis muu hulgas võimaldab kontrollida hormoone, võidelda depressiooniga ja isegi muuta aju tõhusamaks. Veel 2019. aastal eeldas miljardär, et inimkatsed algavad 2020. aastal, kuid tema ettevõte ei saanud inimkatseteks heakskiitu.